The Coral Door | LekkeSlaap
The Coral Door is 'n moderne en smaakvol versierde woonstel op 'n veilige landgoed in Vereeniging. Die dorp is aan die oewer van die Vaalrivier geleë en bied 'n verskeidenheid watersportgeleenthede.
Die ruim eenslaapkamerwoonstel bied slaapplek aan 2 gaste. Die slaapkamer het 'n koningingrootte-bed en die badkamer het 'n stort-oor-bad. Die kamer het ook gehalte-linne en 'n waaier.
Die oopplan-kombuis het 'n yskassie, mikrogolfoond en 'n ketel en die sitkamer het gemaklike sitplek, 'n etenstafel en 'n TV. Daar is ook 'n toesluitmotorhuis op aanvraag beskikbaar en 'n privaat ingang.
Besienswaardighede in die omgewing sluit die Vaaldam, Emerald Casino, Maccauvlei Gholfklub, Vaal Country Club, River Square Mall en Suikerbosrand Natuurreservaat in.